CELEX: 32006L0045
Language: sl
Date: 2006-05-16 00:00:00
Title: Direktiva Komisije 2006/45/ES z dne  16. maja 2006  o spremembi Direktive Sveta 91/414/EGS glede specifikacije propoksikarbazona kot aktivne snovi   (Besedilo velja za EGP)

18.5.2006   
            
            
               SL
            
            
               Uradni list Evropske unije
            
            
               L 130/27
            
         
      DIREKTIVA KOMISIJE 2006/45/ES
   z dne 16. maja 2006
   o spremembi Direktive Sveta 91/414/EGS glede specifikacije propoksikarbazona kot aktivne snovi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), in zlasti druge alinee drugega podostavka člena 6(1) Direktive,
   ob upoštevanju naslednjega:
   
               (1)
            
            
               Z Direktivo Komisije 2003/119/ES (2) je bil propoksikarbazon uvrščen kot aktivna snov v Prilogo I k Direktivi 91/414/EGS.
            
         
               (2)
            
            
               Ob zahtevku za uvrstitev propoksikarbazona je njegov proizvajalec Bayer CropScience predložil specifikacijo, ki temelji na majhni proizvodnji. Za množično proizvodnjo namerava zdaj družba spremeniti specifikacijo glede čistosti. Predložila je podatke, s katerimi je prikazala, da spremenjena specifikacija izpolnjuje zahteve za uvrstitev.
            
         
               (3)
            
            
               Nemčija je ocenila informacije in podatke, ki jih je predložila družba. Komisijo je julija 2005 obvestila, da spremenjena specifikacija na povzroča dodatnih nevarnosti, poleg že upoštevanih pri uvrstitvi propoksikarbazona v Prilogo I k Direktivi 91/414/EGS in že upoštevanih v poročilu Komisije o pregledu navedene snovi.
            
         
               (4)
            
            
               Zato je sprememba specifikacije propoksikarbazona upravičena.
            
         
               (5)
            
            
               Direktivo 91/414/EGS je zato treba ustrezno spremeniti.
            
         
               (6)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni, kakor je določeno v Prilogi k tej direktivi.
   Člen 2
   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 18. septembra 2006. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
   Države članice uporabljajo navedene predpise od 19. septembra 2006.
   Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 16. maja 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2006/39/ES (UL L 104, 13.4.2006, str. 30).
   
      (2)  UL L 325, 12.12.2003, str. 41.
   
      PRILOGA
      Vrstica 77 v Prilogi I k Direktivi 91/414/EGS se nadomesti z naslednjim:
      
         
                     „77
                  
                  
                     Propoksi-karbazon
                     CAS št. 145026-81-9
                     CIPAC št. 655
                  
                  
                     2-(4,5-dihidro-4-metil-5-okso-3-propoksi-1H-1,2,4-triazol-1-il) karboksamidosulfonilbenzojska kislina-metil ester
                  
                  
                     ≥ 950 g/kg (izraženo kot propoksi karbazon-natrij)
                  
                  
                     1. april 2004
                  
                  
                     31. marec 2014
                  
                  
                     Registrira se lahko samo kot herbicid.
                     Za izvajanje enotnih načel iz Priloge VI se upoštevajo sklepi poročila o pregledu za propoksikarbazon in zlasti Dodatkov I in II k poročilu, kakor je bilo dokončno oblikovano v Stalnem odboru za prehranjevalno verigo in zdravje živali 3. oktobra 2003. V tej celoviti oceni morajo države članice:
                     
                                 —
                              
                              
                                 biti posebno pozorne na potencial propoksikarbazona in njegovih presnovkov za onesnaženje podzemne vode, ko je aktivna snov uporabljena v regijah z občutljivimi tlemi in/ali podnebnimi razmerami,
                              
                           
                                 —
                              
                              
                                 biti posebno pozorne na zaščito vodnih ekosistemov, zlasti vodnih rastlin.
                              
                           Kjer je primerno, se uporabijo ukrepi za zmanjšanje tveganja.“